# Ekonomska politika

### Izvor: Wikipedija

Ekonomska politika je dio državne politike koji se bavi odnosom države i gospodarstva. Neka od područja ekonomske politike su:

## [uredi] Fiskalna politika

Fiskalna politika se bavi načinima prikupljanja novca u državnu blagajnu i njegovog trošenja. Sastoji se od porezne politike i politike javnih rashoda. U vrijeme inflacije često se primjenjuje kontrakcijska fiskalna politika u vidu povećanih poreza i smanjenja javnih rashoda. U vrijeme depresije primjenjuje se ekspanzivna fiskalna politika u vidu smanjenja poreza i porasta javnih rashoda.

Mjere fiskalne politike:
diskrecijske mjere fiskalne politike:

- javni radovi - primjenjuju se kada je recesija duboka i dugotrajna, koriste se za izgradnju infrastrukture te zbog svog multiplikacijskog efekta. U kratkom roku se ne primjenjuju jer mogu biti generatori inflacije
- projekti javnog zapošljavanja - namijenjeni su kratkoročnom zapošljavanju nezaposlenih u javnom sektoru, a mana im je što se takvi radnici teško zapošljavaju u privatnom sektoru
- promjene poreznih stopa - u recesiji se porezne stope smanjuju dok se u inflaciji povećavaju. Nedostatak im je duga zakonska procedura oko njihovog donošenja.
- automatski stabilizatori - instrumenti fiskalnog sustava koji djeluju trenutačno, a od njih su najznačajniji automatska promjena poreznih prihoda i transferna plaćanja

## [uredi] Politika dohodaka

Politika dohodaka sastoji se od kontrole nadnica i cijena u širokom rasponu od neobvezujućih smjernica do regulacije u potpunosti. Politika dohodaka je manje rigidan i jeftiniji instrument od fiskalne i monetarne politike ali je i manje efikasan.

## [uredi] Vanjskotrgovinska politika

Vanjskotrgovinska politika se sastoji od određivanja carina i kvota i utjecanja na uvoz i izvoz.

## [uredi] Monetarna politika

Monetarnom politikom kontrolira se ponuda novca od strane centralne banke, a sastoji se od:

- politike ograničavanja novčane ponude (inflacija vodi do povećanja kamata)
- politike ekspanzivne novčane ponude (recesija vodi do smanjenja kamata)

Ciljevi makroekonomske politike:

- visoka stopa zaposlenosti
- visoka razina proizvodnje (BDP)
- visoka stopa gospodarskog rasta
- cjenovna stabilnost (CPI, stopa inflacije)

Vrste monetarne politike
1. ekspanzivna (Ms raste brže od BDP)
2. restriktivna (Ms raste sporije od BDP)
3. neutralna (Ms raste proporcionalno s BDP)
Glavni ciljevi monetarne politike

- ekonomska likvidnost
- monetarna ravnoteža
- stabilnost domaćeg novca i njegovog deviznog tečaja

Efekti ekspanzivne monetarne politike

- porast novčane ponude
- smanjenje kamatnih stopa
- povećanje investicija
- povećanje BDP i proizvodnje
- porast zaposlenosti

Efekti restriktivne monetarne politike

- smanjenje novčane ponude
- povećanje kamatnih stopa
- smanjenje investicija i BDP
- smanjenje zaposlenosti

Dobavljeno iz "http://hr.wikipedia.org../../../e/k/o/Ekonomska_politika.html"

Kategorija: Ekonomija

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Deutsch
- English
- Eesti
- Suomi
- Français
- Italiano
- Lietuvių
- Polski
- Português
- Română
- Slovenčina
- 中文